**Paavo Juhani Haavikko** (\* 25. január 1931, Helsinki, Fínsko – † 6. október 2008, Helsinki) bol fínsky básnik a dramatik modernizmu päťdesiatych rokov 20. storočia. Je považovaný za jedného z najlepších fínskych spisovateľov. V roku 1984 získal Neustadtskú medzinárodnú cenu za literatúru a v roku 1993 zase Nordickú cenu Švédskej akadémie za literatúru (Nordic prize of the Swedish Academy). Od roku 1989 bol vlastníkom a riaditeľom nakladateľstva Art House.

Životopis
---------

Po skončení štúdií a základnej vojenskej služby v roku 1951 začal pracovať ako realitný maklér. Popri tejto práci sa začal po víkendoch zaoberať literatúrou. Paavo Haavikko bol presvedčený, že človek, ktorý sa venuje výlučne literárnej činnosti a nemá ďalšie zamestnanie, stráca spojenie s realitou. Tento jeho postoj je badateľný aj v jeho poézii, kde je autor akoby priamo v dianí a nie je len pasívnym divákom. Koncom šesťdesiatych rokov sa stáva literárnym redaktorom v nakladateľstve Otava a literárnym konzultantom viacerých tlačiarní. 

V roku 1955 sa oženil so spisovateľkou a poetkou Marjou-Liisou Vartio, ktorá ale po jedenástich rokoch manželstva umiera. Jeho druhou ženou sa roku 1971 stala literárna historička Ritva Rainio Hanhineva.

Dielo
-----

Napísal niekoľko básnických zbierok, románov, divadelných, rozhlasových a televíznych hier, a taktiež napísal aj niekoľko diel literatúry faktu.  

Patrí do generácie básnikov, ktorý priniesli do Fínska v päťdesiatych rokoch modernistickú revolúciu. Taktiež vo Fínsku v roku 1958 predstavil absurdnú drámu svojou hrou *Münchhausen*.

Debutoval v roku 1951 knihou *Tiet etäisyyksiin* (prekl.: *Cesty do diaľok*). Svoj debut vydal po odchode z Helsinskej univerzity. V zbierke sa ale nachádzali aj básne z jeho študentských čias (najstaršie z roku 1949).
  
Celá jeho raná tvorba je zavŕšená zbierkou *Talvipalatsi* (prekl.: *Zimný palác*). Táto zbierka je považovaná za najvýznamnejšiu metapoetickú zbierku fínskej literatúry z povojnového obdobia. Jeho raná tvorba sa vymyká fínskej literárnej tradícii tým, že autor nepoužíva tradičné básnické formy; používa nový jazyk, rytmus a voľnú juxtapozíciu. Paavo Haavikko sa zo začiatku zaoberá metafyzickými otázkami: vzťah medzi literárnou tradíciou a novou poéziou, proces tvorby, jazyk. Spočiatku bola jeho tvorba považovaná za zvláštnu, ale dnes je klasickou súčasťou fínskej literatúry.

Ďalšiu básnickú zbierku *Puut, kaikki heidän vihreytensä* (prekl.: *Stromy, všetka ich zeleň*) vydáva Paavo Haavikko až v roku 1966. Zbierka sa vyznačuje veľkou kritikou nedávnej fínskej histórie, kedy sa autor zaoberá úlohou Fínska v 2. svetovej vojne. S poéziou pokračuje aj po jej vydaní, ale začína písať tiež beletriu a literatúru faktu. Jeho zbierky básní boli preložené do 12 jazykov.

Haavikkovým prvým románom je *Yksityisiä asioita* (prekl.: *Súkromné obavy*), v ktorom sa zaoberá kritikou sociálnych, politických pomerov a egoizmu. V knihe sa tiež stavia proti totalitným ideológiám.

Počas celej svojej tvorby sa v jeho dielach objavuje opakovane motív histórie. Často používa historické udalosti alebo osobnosti na to, aby reflektoval prítomnosť. Najviac viditeľné je to v jeho drámach, napr.: *Kuningas lähtee Ranskaan* (prekl.: *Kráľ ide do Francúzska*), ktorá bola námetom na rovnomennú operu od Aulisa Saallinena. Historický námet je zrejmý aj v zbierkach básní, napr.: *Synnnyinmaa* (prekl.: *Domovina*) sa zaoberá kritickým pohľadom na fínsku históriu; *Lehdet lehtiä* (prekl.: *Listy listov*) zase popisuje Zimnú vojnu proti ZSSR cez memoáre ministra obrany.

Ďalšou z tém diel Paava Haavikka bol fínsky folklór, o ktorom píše v diele *Kaksikymmentä ja yksi* (prekl.: *Dvadsať a jeden*). Píše tu o čarovnom mlynčeku Sampo. Motív folklóru z Kalevala je použitý v televíznej hre *Rauta-aika* (prekl.: *Doba železná*) a postavy z tohto eposu vystupujú v románe *Kullervon tarina* (prekl.: *Kullervov príbeh*). Prepojenie folklóru a fínskej histórie môžeme vidieť v hre *Agricola ja kettu* (prekl.: *Agricola a líška*).

V osemdesiatych rokoch Paavo Haavikko pokračuje v písaní poézie, ale aj hier a aforizmov, napr.: *Puhua, vastata, opettaa* (prekl.: *Hovoriť, odpovedať, učiť*), "kde sa zastáva drobných podnikateľov proti byrokracii moci a bezohľadnosti veľkých spoločností.". V tomto období ostáva verný námetom z histórie, ale tiež používa námety z literatúry, politiky, či ekonomiky.

Haavikko bol známy svojím skepticizmom, realizmom a pesimizmom voči svetu.

Zoznam diel
-----------

### Zbierky básní

* *Tiet etäisyyksiin* (1951)
* *Tuuliöinä* (1953)
* *Synnyinmaa* (1955)
* *Lehdet lehtiä* (1958)
* *Talvipalatsi* (1959)
* *Puut, kaikki heidän vihreytensä* (1966)
* *Neljätoista hallitsijaa* (1970)
* *Runoja matkalta salmen ylitse* (1973)
* *Kaksikymmentä ja yksi* (1974)
* *Viiniä, kirjoitusta* (1976)
* *Toukokuu, ikuinen* (1988)
* *Rakkaudesta ja kuolemasta* (1989)
* *Talvirunoja* (1990)
* *Puiden ylivertaisuudesta* (1993)
* *Prosperon runot* (2001)

### Próza

* *Yksityisiä asioita*: román (1960)
* *Toinen taivas ja maa*: román (1961)
* *Vuodet*: román (1962)
* *Lasi Claudius Civiliksen salaliittolaisten pöydällä*: tri novely (1964)
* *Barr-niminen mies*: román (1976)
* *Rauta-aika* (1982)
* *Erään opportunistin iltapäivä* (1988)
* *Fleurin koulusyksy* (1992)
* *Anastasia ja minä* (1994)
* *Yksityisiä asioita* (1995)
* *Fantastisia kertomuksia: Proosa 1976–1995* (1996)
* *Pahin ja paras*: román (1996)
* *Mustat kantarellit*: tri novely (2004)

### Hry

* Münchausen; Nuket (1960)
* Ylilääkäri (1968)
* Soitannollinen ilta Viipurissa 1918 (1978)
* Viisi pientä draamallista tekstiä (1981)
* Kullervon tarina (1982)
* Sulka: 12 näytelmää (1997)
* Sulka (1973)
* Ratsumies (1974)
* Kuningas lähtee Ranskaan (1974)
* Harald Pitkäikäinen (1974)
* Agricola ja kettu (1968)
* Kuningas Harald, jäähyväiset (1978)
* Kaisa ja Otto (1976)
* Herra Östanskog (1981)
* Ne vahvimmat miehet ei ehjiksi jää (1976)
* Naismetsä (1981)
* Englantilainen tarina (1990)
* Anastasia ja minä (1994)
* Airo ja Brita (1999)
* Hitlerin sateenvarjo (2004)

### Aforizmy

* Puhua, vastata, opettaa (1972)
* Ikuisen rauhan aika (1981)
* Pimeys (1984)
* Näkyväistä maailmaa: Aforistiset sarjat 1972–1984 (1985)
* Puhua, vastata, opettaa (1972)
* Puolustuspuhe (1977)
* Ikuisen rauhan aika (1981)
* Pimeys (1984)
* Rahasta (1973)
* Kansalaisvapaudesta (1989)
* Käytännön metafysiikka (2001)

### Memoáre

* Ihmisen ääni (1977)
* Yritys omaksikuvaksi (1987)
* Vuosien aurinkoiset varjot (1994)
* Prospero: Muistelmat vuosilta 1967–1995 (1995)
* Kahden vuoden päiväkirja: Muistiinmerkittyä vuosilta 1995–1998 (2001)

### História

* Kansakunnan linja: Kommentteja erään tuntemattoman kansan tuntemattomaan historiaan 1904–1990. Laajennettu laitos, 1. laitos 1977 (1990)
* Nuijasota: Sisällissodan vuodet 1596–1599 (1996)
* Suuri keinottelu: Pariisin maailmannäyttelystä Tarton rauhaan (1997)
* Päämaja – Suomen hovi. 4. korjattu painos (1. painos 1999) (2007)

Preklad do slovenčiny
---------------------

* Cesta známou rečou, Paavo Haavikko; Slovenský spisovateľ: 1980

Literatúra
----------

* *Slovník severských spisovatelů*, Dagmar Hartlová a kol. Libri: 2001

Referencie
----------

1. 1 2  Enotes, Paavo Haavikko (online 11.1.2015)
2. 1 2 3  Slovník severských spisovatelů, Dagmar Hartlová a kol. Libri: 2001

Externé odkazy
--------------

* Encyclopedia of World Poetry, 1900 to the Present, Paavo Haavikko (online 11.1.2015)
* Neustadt prize, 1984 – Paavo Haavikko (online 11.1.2015)
* Kirjasto, Paavo Haavikko (online 12.1.2015)
* Biografiakeskus, Paavo Haavikko (1931 – 2008) (online 12.1.2015)
* Neustadt prize, 1984 – Paavo Haavikko (online 12.1.2015)

Autoritné údaje: * BnF: 119066390
* GND: 118972960
* ISNI: 0000 0001 1748 3297
* LCCN: n79074435
* NK ČR: ola2003191545
* SNK: 154300
* VIAF: 19678565
* WorldCat: lccn-n79074435